OpenLLM-France/wikimedia huggingface dataset:
# Hot Doc

Hot Doc és una revista grega, fundada a l'abril de 2012 pel seu propietari i editor Kostas Vaxevanis.
El 28 octubre de 2012, es va publicar un nombre especial que contenia una llista amb al voltant de 2.000 noms que afirmava ser el contingut de la llista Lagarde. L'endemà, Vaxevanis va ser arrestat amb relació a la seva publicació. El judici Vaxevanis va començar l'1 de novembre, i va acabar el mateix dia amb una absolució.

## Referències

* ↑ «Greece arrests journalist over 'Lagarde List' banks leak» (en anglès). BBC News. [Consulta: 10 gener 2014].
* ↑ Borger, Julian. «Greek magazine editor in court for naming alleged tax evaders» (en anglès). The Guardian, 28-10-2012. [Consulta: 10 gener 2014].
* ↑ Magnay, Diana. «Greek journalist on trial over printing Swiss bank account list» (en anglès). CNN, 01-11-2012. [Consulta: 10 gener 2014].
* ↑ «Greek bank list editor Costas Vaxevanis acquitted» (en anglès). BBC News, 01-11-2012. [Consulta: 10 gener 2014].

## Enllaços externs

* Hot Doc Arxivat 2012-10-29 a Wayback Machine.
# Hi havia una vegada un bosc

Hi havia una vegada un bosc (títol original: Once Upon a Forest) és una pel·lícula d'animació de la 20th Century Fox, estrenada als Estats Units el 18 de juny de 1993. Està basada en els personatges « Furlings » creats per Rae Lambert el 1989. El film va ser difós en el Canal J el 1996. Ha estat doblada al català. Va estar nominada a la millor pel·lícula en els premis Annie 1993.

## Argument

Edgar és una petita talp que porta una vida tranquil·la al bosc, va a l'escola amb els seus amics per aprendre la vida. Fins al dia on el seu dia a dia és pertorbat pels humans. Un camió accidentat sobre la carretera més pròxima vessa els seus productes químics al bosc. Edgar i els seus amics Abigail i Russell marxen llavors a una formidable aventura als camps del voltant per trobar i portar una flor capaç de salvar Michelle, la filla del seu professor, Cornelius, contaminada pels gasos tòxics.

## Repartiment
### Veus originals

* Michael Crawford: Cornelius
* Ben Vereen: Phineas
* Ellen Blain: Abigail
* Ben Gregory: Edgar
* Paige Gosney: Russell
* Elisabeth Moss: Michelle
* Will Estes: Willy
* Charlie Adler: Waggs
* Rickey De Shon Collins: Bosworth
* Don Reed: Ocell de pantà
* Robert David Hall: Conductor de camió
* Paul Eiding: El pare de Abigail
* Janet Waldo: La mare d'Edgar
* Susan Silo: La mare de Russell
* Angel Harper: La mare de Bosworth
* Benjamin Kimball Smith: La germà de Russell
* Haven Hartman: La germana de Russell

## Referències

* ↑ «Hi havia una vegada un bosc». esadir.cat.
* ↑ «Once Upon a Forest». The New York Times.
# Drusa (oftalmologia)

Les druses són petites acumulacions grogues o blanques de material extracel·lular que s'acumulen entre la membrana de Bruch i l'epiteli pigmentari de la retina de l'ull. La presència d'unes quantes druses petites ("dures") és normal amb l'avançament de l'edat, i la majoria de les persones de més de 40 anys tenen alguns druses durs. Tanmateix, la presència de druses més grans i nombroses a la màcula és un signe precoç comú de la degeneració macular associada a l'edat (DMAE).

## Galeria

* Druses dures al fons de l'ull dret (acumulació de color groc a l'esquerra de la imatge). Home de 63 anys amb diabetis.
* Druses vistes amb OCT

## Referències

* ↑ «Drusen prevalence and pigmentary changes in Caucasians aged 18-54 years». Eye (Lond), vol. 26, 10, 2012, pàg. 1357–62. DOI: 10.1038/eye.2012.165. PMC: 3470061. PMID: 22899005.
# La Teuleria (Sant Quirze Safaja)

La Teuleria és una antiga bòbila del terme municipal de Sant Quirze Safaja, al Moianès.
Està situada a peu de la carretera C-59 en el punt quilomètric 26,9, en el sector sud-occidental del terme. És a prop i al nord-oest del Coll de Poses, a poonent de la masia de Poses, al sud-oest del Pla del Badó. És a l'esquerra del torrent de la Font del Boix, a prop i a la dreta del torrent de les Vinyes.
L'espai de la Teuleria està pràcticament del tot ocupat per la carretera eixamplada, inclosa la benzinera que hi ha en aquest lloc. Tanmateix, tot i que abandonats, subsisteixen els edificis de l'antiga bòbila, que incloïen alguns habitatges.
# Ivan Borkovský

Ivan Borkovský, nascut Ivan Borkovskyj-Dunin (en ucraïnès: Іван Борковський; Txortovets, Ucraïna, 8 de setembre de 1897 – Praga, 17 de març de 1976) va ser un arqueòleg txec. Fou un dels fundadors de l'arqueologia medieval a Bohèmia i s'havia especialitzat en el període de l'alta edat mitjana.

## Referències

* ↑ Sklenář, Karel. «Borkovsky, Ivan 8.9.1897 - 17.3.1976». Generální Heslář Biografického Slovníku Českých Zemí (Biographical Dictionary of the Czech Lands). Institute of History, Czech Academy of Sciences. [Consulta: 25 novembre 2019].
* ↑ Saunders, Nicholas J.; Frolík, Jan; Heyd, Volker «Zeitgeist archaeology: conflict, identity and ideology at Prague Castle, 1918–2018» (en anglès). Antiquity, 93, 370, 01-08-2019, pàg. 1009–1025. DOI: 10.15184/aqy.2019.107. ISSN: 0003-598X.
# Cupromolibdita

La cupromolibdita és un mineral de la classe dels sulfats. El seu nom fa referència al seu contingut de coure i a la seva relació amb la molibdita.

## Característiques

La cupromolibdita és un element químic de fórmula química Cu₃O(MoO₄)₂. Cristal·litza en el sistema ortoròmbic en forma de cristalls molt ben formats, de prismes robusts a aciculars, de fins a 0,2 mm; també en agregats radiants. La seva duresa a l'escala de Mohs és 3.

## Formació i jaciments

La cupromolibdita va ser descoberta a la fumarola Iadovítaia, al volcà Tolbàtxik (óblast de Kamtxatka, Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral.

## Referències

* 1 2 «Cupromolybdite» (en anglès). Mindat. [Consulta: 7 novembre 2015].
* ↑ «Cupromolybdite» (en anglès). Handbook of Mineralogy. [Consulta: 25 agost 2018].
# Abd-al-Màjid (nom)

Abd-al-Màjid és un nom masculí teòfor àrab islàmic —en àrab عبد الماجد, ʿAbd al-Mājid— que literalment significa «Servidor del Noble», essent «el Noble» un dels epítets de Déu. Si bé Abd-al-Màjid és la transcripció normativa en català del nom en àrab clàssic, també se'l pot trobar transcrit Abdul Magid... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "مجد". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "مجد" (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Aechmea

Aechmea és un gènere de la família de les Bromeliaceae, subfamília Bromelioideae.
Aechmea té més de 140 espècies distribuïdes de Mèxic al sud de Sud-amèrica. Moltes de les espècies d'aquest gènere són epífits.

## Taxonomia

* Aechmea abbreviata L.B.Sm.
* Aechmea aciculosa Mez & Sodiro
* Aechmea angustifolia Poepp. i Endl.
* Aechmea apocalyptica Reitz
* Aechmea aquilega (Salisbury) Grisebach
** var. aquilega
*** forma alba Oliva-Esteve
* Aechmea aquilegia
* Aechmea beeriana
* Aechmea biflora
* Aechmea blanchetiana (Baker) L.B.Sm.
* Aechmea blumenavii Reitz
* Aechmea bracteata
* Aechmea bromeliifolia (Rudge) Baker
* Aechmea caesia E.Morren ex Baker
* Aechmea calyculata
* Aechmea candida
* Aechmea caudata
* Aechmea chantinii - (Carrière) Baker
* Aechmea coelestis E.Morren
* Aechmea cylindrata Lindm.
* Aechmea dealbata E.Morren in Baker
* Aechmea dichlamydea
* Aechmea distichantha - Lem.
* Aechmea drakeana André
* Aechmea emmerichiae
* Aechmea fasciata - Baker
* Aechmea filicaulis
* Aechmea flavorosea
* Aechmea fosteriana - L.B.Sm.
* Aechmea fulgens - Coralberry Brongn.
* Aechmea gamosepala Wittm.
* Aechmea hoppi
* Aechmea kentii
* Aechmea kleinii Reitz
* Aechmea kuntzeana
* Aechmea lindenii
* Aechmea lingulata
* Aechmea longifolia
* Aechmea lueddemanniana
* Aechmea magdalenae
* Aechmea mariae-reginae
* Aechmea mexicana
* Aechmea miniata
* Aechmea mulfordii -
* Aechmea napoensis L.B. Smith & M.A. Spencer
* Aechmea nudicaulis Griseb.
* Aechmea orlandiana L.B.Sm.
* Aechmea pedicellata
* Aechmea perforata L.B.Sm.
* Aechmea pimenti-velosii Reitz
* Aechmea pineliana Baker
* Aechmea purpureorosea
* Aechmea recurvata
* Aechmea rodriguesiana
* Aechmea spectabilis
* Aechmea tillandsioides (Mart. ex Schult. i Schult.f.) Baker
* Aechmea veitchii
* Aechmea victoriana
* Aechmea weilbachii
* Aechmea zebrina
# Comunitat de comunes del Pays Rhénan

La Comunitat de comunes del Pays Rhénan (oficialment: Communauté de communes du Pays Rhénan) és una Comunitat de comunes del departament del Baix Rin, a la regió del Gran Est.
Creada al 2014, està formada 18 municipis i la seu es troba a Drusenheim.

## Municipis

* Auenheim
* Dalhunden
* Drusenheim
* Forstfeld
* Fort-Louis
* Gambsheim
* Herrlisheim
* Kauffenheim
* Kilstett
* Leutenheim
* Neuhaeusel
* Offendorf
* Rœschwoog
* Roppenheim
* Rountzenheim
* Sessenheim
* Soufflenheim
* Stattmatten

## Referències

* ↑ CC du Pays Rhénan

## Enllaços externs

* Pàgina oficial
# Conception Junction

Conception Junction és una població dels Estats Units a l'estat de Missouri. Segons el cens del 2000 tenia 202 habitants.

## Demografia

Segons el cens del 2000, Conception Junction tenia 202 habitants, 83 habitatges, i 55 famílies. La densitat de població era de 251,6 habitants per km².
Dels 83 habitatges en un 33,7% hi vivien nens de menys de 18 anys, en un 49,4% hi vivien parelles casades, en un 9,6% dones solteres, i en un 33,7% no eren unitats familiars. En el 32,5% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,7% tenia menys de 18 anys, un 8,4% entre 18 i 24, un 24,3% entre 25 i 44, un 21,3% de 45 a 60 i un 18,3% 65 anys o més.
L'edat mediana era de 38 anys. Per cada 100 dones de 18 o més anys hi havia 105,6 homes.
La renda mediana per habitatge era de 29.219 $ i la renda mediana per família de 32.083 $. Els homes tenien una renda mediana de 26.250 $ mentre que les dones 21.875 $. La renda per capita de la població era de 12.563 $. Entorn del 8,8% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conception Junction». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Conception Junction». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Clairefougère

Clairefougère és un municipi francès situat al departament de l'Orne i a la regió de Normandia. L'any 2007 tenia 109 habitants.

## Demografia
### Població

El 2007 la població de fet de Clairefougère era de 109 persones. Hi havia 48 famílies de les quals 13 eren unipersonals (4 homes vivint sols i 9 dones vivint soles), 13 parelles sense fills, 13 parelles amb fills i 9 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 66 habitatges, 46 eren l'habitatge principal de la família, 14 eren segones residències i 5 estaven desocupats. Tots els 66 habitatges eren cases. Dels 46 habitatges principals, 37 estaven ocupats pels seus propietaris i 9 estaven llogats i ocupats pels llogaters; 1 tenia dues cambres, 9 en tenien tres, 19 en tenien quatre i 18 en tenien cinc o més. 36 habitatges disposaven pel capbaix d'una plaça de pàrquing. A 21 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Clairefougère el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 4 | 55 a 59 | 4 |
| 4 | 50 a 54 | 4 |
| 8 | 45 a 49 | 4 |
| 8 | 40 a 44 | 4 |
| 0 | 35 a 39 | 4 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 4 |
| 8 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 68 persones, 47 eren actives i 21 eren inactives. De les 47 persones actives 46 estaven ocupades (27 homes i 19 dones) i 1 aturada (1 dona i 1 dona). De les 21 persones inactives 9 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

L'any 2000 a Clairefougère hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Clairefougère a l'INSEE.
* Évolution et structure de la population Fitxa amb el detall de dades de Clairefougère a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Humbug

Humbug es el tercer àlbum d'estudi del la banda anglesa d'indie rock Arctic Monkeys, publicat el 19 d'agost de 2009 per Domino Records. La banda va començar a compondre cançons per l'àbum a partir de l'estiu de 2008, i el va acabar completament a la primavera del 2009.
Com ja va passar amb el seu anterior àlbum, Favourite Worst Nightmare (2007), Humbug va ser llançat primer al Japó el 19 d'agost de 2009, seguit per Austràlia, Brasil, Irlanda i Alemanya el 21 d'agost de 2009. Posteriorment va ser llançat al Regne Unit el 24 d'agost de 2009, als Estats Units un dia després i a Grècia el 31 d'agost.

## Llista de cançons

La llista de cançons de Humbug va ser confirmada per la página del grup l'1 de juliol del 2009
Totes les lletres escrites per Alex Turner, totes les cançons foren compostes per Arctic Monkeys.

### Versió Japonesa
## Rendiment comercial

| Llistes (2009) | Posició |
| Australia (ARIA) | 2 |
| Austria (Ö3 Austria Top 40) | 7 |
| Bèlgica (Ultratop) | 1 |
| Dinamarca (Hitlisten) | 4 |
| Finlàndia Albums Chart | 11 |
| França (SNEP) | 1 |
| Alemanya (Media Control Charts) | 4 |
| Grècia (Grecia Albums Chart) | 17 |
| Irlanda (IRMA) | 1 |
| Itàlia (FIMI) | 17 |
| Japó (Oricon) | 3 |
| Holanda Netherlands Album Chart | 2 |
| Nova Zelanda (RIANZ) | 3 |
| Noruega (Noruega Albums Chart) | 7 |
| Mèxic (México Albums Chart) | 23 |
| Polònia Polish Albums Chart | 49 |
| Portugal Albums Chart | 7 |
| Espanya(PME) | 5 |
| Suècia Sverigetopplistan | 12 |
| Suissa Albums Chart | 7 |
| UK (The Official Charts Company) | 1 |
| US Top Independent Albums | 1 |
| US Billboard 200 | 15 |

## Referències

* ↑ Adams, Sean. «First Listen: Arctic Monkeys Humbug». Drowned in Sound. Arxivat de l'original el 26 de setembre de 2013. [Consulta: 10 agost 2009].
* ↑ «BBC - Seven Ages of Rock "What the World Is Waiting For"». Seven Ages of Rock, 2007.
* ↑ «Còpia arxivada». Arctic Monkeys Official Website, 01-06-2009. Arxivat de l'original el 2 d'abril de 2012. [Consulta: 7 abril 2022].
* ↑ Hung, Steffen. «Arctic Monkeys - Humbug». [Consulta: 8 abril 2022].
* ↑ «Arctic Monkeys - Humbug - ultratop.be». [Consulta: 8 abril 2022].
* ↑ Suomen virallinen lista
* ↑ «Arctic Monkeys, Humbug». Arxivat de l'original el 25 de setembre de 2013.
* ↑ «Arctic Monkeys - Greek Albums Chart». Arxivat de l'original el 26 de setembre de 2013.
* ↑ «ARCTIC MONKEYS - HUMBUG (ALBUM)». [Consulta: 21 desembre 2022].
* ↑ «"Humbug" - Norwegian Albums Chart».
* ↑ «Arctic Monkeys - Mexico Albums Chart». Arxivat de l'original el 26 de setembre de 2013.
* ↑ «OLiS: sales for the period 07.09.2009 - 13.09.2009». OLiS.
* ↑ «A&E: Top Oficial Da Associação Fonogràfica Portuguesa». Artistas-espectaculos.com. Arxivat de l'original el 15 de juliol de 2010.
* ↑ «Arctic Monkeys - Swiss Albums Chart».
* ↑ «Humbug - Charts and Awards».
# Hyperolius horstockii

Hyperolius horstockii és una espècie de granota de la família dels hiperòlids que viu a Sud-àfrica.
Està amenaçada d'extinció per la pèrdua del seu hàbitat natural.

## Referències

* Minter, L., Channing, A. & Harrison, J. 2004. Hyperolius horstockii. Llista Vermella d'Espècies Amenaçades de la UICN 2006. Consulta: 15 d'abril del 2008.
# Heteromormyrus pauciradiatus

Heteromormyrus pauciradiatus (del grec hetero, altre + mormyros, peix) és un peix d'aigua dolça africà, una espècie monotípica de «peix elefant» en la família mormyridae.
Es pot trobar als rius d'Angola, Àfrica, i pot arribar a tenir una longitud d'uns 10 cm.

## Estat de conservació

D'acord amb la UICN, el seu estat de conservació presenta «Dades insuficients (DD)»

## Referències

* 1 2 Da Costa, L. (2007). "Heteromormyrus pauciradiatus." 2007 Llista Vermella de la UICN. Unió Internacional per a la Conservació de la Natura, edició 2007. [Consulta: 3 abril 2023]
* ↑ Gosse, 1984, p. 63-122.
* ↑ Steindachner, 1866, p. 761-796.

## Bibliografia

* Gosse, J.P.. Mormyridae (en anglès). J. Daget, J.-P. Gosse y D.F.E. Thys van den Audenaerde (eds.), 1984 (Check-list of the freshwater fishes of Africa (CLOFFA)).
* Steindachner, F. Ichthyologische Mittheilungen. (IX.) (en alemany). 16. Viena: Verhandlungen der K.-K. zoologisch-botanischen Gesellschaft.

## Enllaços externs

* Heteromormyrus pauciradiatus (en Fishbase)
# Homòpters

Els homòpters (Homoptera) són un antic subordre dins de l'ordre dels hemípters, actualment en desús. Els estudis cladístics recents amb ADN fan pensar que l'ordre és parafilètic, i s'ha subdividit en diversos subordres (Sternorrhyncha, Auchenorrhyncha, Coleorrhyncha, Clypeorrhynca), però encara no hi ha acord sobre la seva classificació.

## Filogènesi

La filogènia clàssica, reconeix homòpters i heteròpters.
| Hemiptera | Heteroptera Homoptera Auchenorrhyncha Sternorrhyncha |
Actualment, la filogènia basada en estudis cladístics manté el monofiletisme dels heteròpters, però els homòpters esdevenen clarament parafilètics:
| Hemiptera | Sternorrhyncha Euhemiptera Clypeorrhyncha Neohemiptera Archaeorrhyncha Prosorrhyncha Peloridiomorpha Heteroptera |

## Referències

* ↑ Dudley, R. (2002). The biomechanics of insect flight: Form, function, evolution. Princeton, N.J.: Princeton University Press. p. 184. ISBN 0-691-09491-8
* ↑ von Dohlen, C.D. and Moran, N.A., "Molecular phylogeny of the Homoptera: a paraphyletic taxon", Journal of Molecular Evolution. 1995 August 41(2): 211–223.
* ↑ Nieto Nafría, J. M., 1999. Filogenia i posición taxonómica de los Homópteros i de sus principales grupos. Bol. S. E. A., 26: 421-426. ISSN 1134-6094
* ↑ Sorensen J. T., Campbell B. C., Gill R. J. & Steffen-Campbell J. D., 1995. Non-monophyly of Auchenorrhyncha ("Homoptera"), based upon 18S rDNA phylogeny: eco-evolutionary and cladistic implications with pre-Heteropteroidea Hemiptera (s.l.) and a proposal for new monophyletic suborders. Pan-Pacific Entomologist, 71(1): 31-60
# Huemulita

La huemulita és un mineral de la classe dels òxids que pertany al grup de la pascoïta. Rep el nom de la mina Huemul, a l'Argentina, la seva localitat tipus.

## Característiques

La huemulita és un òxid de fórmula química Na₄Mg(V$_{10}$O$_{28}$)·24H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1966. Cristal·litza en el sistema triclínic. La seva duresa a l'escala de Mohs es troba entre 2,5 i 3.
Segons la classificació de Nickel-Strunz, la huemulita pertany a «04.HG: V[$^{5+}$, $^{6+}$] vanadats. Òxids de V sense classificar» juntament amb els següents minerals: fervanita, navajoïta, vanalita, vanoxita, simplotita, delrioïta, metadelrioïta, barnesita, hendersonita, grantsita, lenoblita i satpaevita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units), amb el número de registre: 120076.

## Formació i jaciments

Va ser descoberta a la mina Huemul, situada al districte miner de Pampa Amarilla, al departament de Malargüe (Província de Mendoza, Argentina). També ha estat descrita a les mines d'Agua Botada, molt properes a la localitat tipus, així com en altres indrets dels Estats Units i Europa. Als territoris de parla catalana ha estat descrita a la mina Eureka, situada al municipi de La Torre de Cabdella, a la comarca del Pallars Jussà (Lleida).

## Referències

* ↑ «Huemulite» (en anglès). Mindat. [Consulta: 25 novembre 2021].
# Hèlvia (mare de Sèneca)

Hèlvia (en llatí Helvia) va ser una dama romana. Era la dona de Marc Anneu Sèneca el retòric de Còrdova i mare dels seus tres fills, Marc Anneu Novat, Luci Anneu Sèneca (el filòsof) i Marc Anneu Mela.
Segurament va néixer a la Bètica i va anar a Roma amb el seu marit entre l'any 3 i l'any 5, quan el seu fill segon hauria acabat de néixer. La seva vida l'explica Sèneca en una carta de condol a la seva mare, en el seu exili a Còrsega, Ad Helviam matrem, de consolatione escrita cap a l'any 47 durant el regnat de Claudi. Sèneca explica que Hèlvia havia patit tota la seva vida. La mare havia mort en donar a llum i va ser criada per una madrastra. Que va perdre al seu marit i al seu oncle més estimat en el termini d'un mes, i narra la seva pena per la mort d'un dels seus nets davant de l'exili del seu fill. Hèlvia tenia almenys una germana de la que no es coneix el nom.

## Referències

* ↑ [https://quod.lib.umich.edu/m/moa/acl3129.0002.001/390?rgn=full+text;view=image;q1=HelviaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 380. ]
# I Premis Cinematogràfics José María Forqué

La cerimònia dels I Premis Cinematogràfics José María Forqué es va celebrar a l'Ateneo de Madrid el 17 d'abril de 1996. Es tracta d'uns guardons atorgats anualment per l'EGEDA com a reconeixement a les millors produccions cinematogràfiques espanyoles pels seus valors tècnics i artístics produïdes entre l'1 de gener i el 31 de desembre de 1995. El premi consisteix en una claqueta de plata i 5.000.000 pessetes. La guanyadora fou la pel·lícula Nadie hablará de nosotras cuando hayamos muerto.
La reunió fou presidida per l'ex ministra de Cultura, Carmen Alborch; l'actriu Verónica Forqué; els productors Helena Matas i Antonio Cuevas i el President de l'Ateneo, Paulino García Partida. L'actor Juan Luis Galiardo va exercir de mestre de cerimònies, i els escriptors Pascual Cebollada García i Florentino Soria glossaren la figura de José María Forqué.

## Referències

* ↑ El Premio José María Forqué: un extraordinario acontecimiento del Cine Español, Boletín EGEDA n. 1

## Vegeu també

* Fotogramas de Plata 1995
* Medalles del Cercle d'Escriptors Cinematogràfics de 1995

## Enllaços externs

* El I Premi Cinematogràfic José María Forqué a Filmaffinity.